paragraph_text: Bf 110 je u ranim misijama uspješno služio u Poljskoj, Norveškoj i u Bitki za Francusku. Glavni nedostatak aviona bila je njegova slaba okretnost u zraku radi koje su neki avioni nakon teških gubitaka tijekom Bitke za Britaniju povučeni i zamijenjeni s noćnim lovcima. Nakon Bitke za Britaniju za Bf 110 u ulogama jurišnog lovca slijedi uspješno razdoblje. Tijekom misija na Balkanu, Sjevernoj Africi i Istočnom bojištu, avion se uz zemaljsku podršku pokazao kao moćan lovac-bombarder. Tijekom rata razvijen je u zastrašujući noćni lovac te postaje glavni avion Luftwaffea te namjene.